בס"ד, מרחשוון תשפ"ז
בכורות דף מ"ט, מועד פדיון הבן (וסוגיית כ"ט י"ב תשצ"ג)
א. ביסוד דין שלושים יום
1. במדבר י"ח, ט"ז: "וּפְדוּיָו מִבֶּן חֹדֶשׁ תִּפְדֶּה בְּעֶרְכְּךָ כֶּסֶף חֲמֵשֶׁת שְׁקָלִים בְּשֶׁקֶל הַקֹּדֶשׁ עֶשְׂרִים גֵּרָה הוּא".
2. במדבר ג', מ': "וַיֹּאמֶר ה' אֶל מֹשֶׁה פְּקֹד כָּל בְּכֹר זָכָר לִבְנֵי יִשְׂרָאֵל מִבֶּן חֹדֶשׁ וָמָעְלָה וְשָׂא אֵת מִסְפַּר שְׁמֹתָם".
3. בכורות, דף מ"ט: "מת הבן בתוך שלשים יום - אף על פי שנתן לכהן יחזיר".
4. תוספות שם: "פירש בקונטרס משום דנפל הוא. ובחנם פירש כן דאפילו קים לן ביה דכלו לו חדשיו בבן חדש תלה רחמנא".
5. תוספות בבא קמא, דף י"א: "בכור שנטרף בתוך ל' יום - פ"ה שנהרג, ובמת מעצמו לא איצטריך קרא לאשמועינן דאין פודין דהא כתיב ופדויו מבן חדש תפדה, אבל נהרג איצטריך לאשמועינן דלא אמרי' אי לאו דאקטיל הוי חי ולא נפל הוי ולפרקיה משמע קצת דאם קים לן בגויה דכלו לו חדשיו וחי היה חייב לפדותו. וקשה דבפרק יש בכור (בכורות דף מט.) אמר גבי פודה בנו תוך ל' יום ונתאכלו המעות לאחר זמן אין בנו פדוי ואמאי והא אגלאי מילתא למפרע דלא נפל הוא אלא ודאי גזירת הכתוב היא מופדויו מבן חדש תפדה דאפי' קים לן שכלו חדשיו צריך ל' יום. ואף על גב דמהאי קרא נפקא לן (שבת דף קלה:) כל ששהה ל' יום באדם אינו נפל ה"נ דרשינן (שם) ח' ימים בבהמה אינו נפל מדכתיב מיום השמיני והלאה ירצה לקרבן ואפ"ה כי קים לן דכלו חדשיו הוי מחוסר זמן תוך שמנה".
6. משנה למלך איסורי מזבח, ג' ח': "מצות עשה להקריב מיום השמיני והלאה כו'. ואני מסתפק בדין זה היכא דידעינן דכלו לו חדשיו לולד דהיינו חמשה חדשים לבהמה דקה ותשעה חדשים לגסה, אי שרי להקריבו קודם ח' ימים. ומה שהביאני לזה הוא משום דטעמא דמיעט רחמנא מלהקריב קודם יום השמיני הוא כדי שיצא מכלל נפל דכי היכי דבאדם כל ששהה שלושים יום יצא מכלל נפל הכי נמי בבהמה כל ששהה שמונה ימים יצא מכלל נפל ... והנראה אצלי דלהקרבה לא מהני כלו חדשיו דגזירת הכתוב היא דכל שלא עברו שבעה ימים אינו ראוי להקרבה ... דודאי טעמא דקרא משום נפל נגע בה, אלא שלא רצה הכתוב גבי קרבן לחלק בין כלו חדשיו ללא כלו חדשיו אלא סתם את הדרך וגזר ואמר דבשום אופן כל שלא עברו עליו שבעה ימים אינו ראוי לקרבן. ומצינו דומה לזה גבי אדם דיליף לה רשב"ג מדכתיב ופדויו מבן חדש תפדה והתם פשיטא דאפילו ידעינן דכלו לו חדשיו לא מהני הפדיון קודם ל' יום ואם פדאו אינו פדוי, ואם כן ע"כ לומר דטעמא דקרא הוא כדי שיצא מכלל נפל אלא שסתם הדבר ואמר דלעולם לא מהני הפדיון קודם שלשים אפי' בידעינן שכלו לו חדשיו, הכא נמי גבי בהמה לעולם דטעמיה דקרא הוא כדי שיצא מכלל נפל וסתם הדבר דבכל גוונא אינו ראוי לקרבן אף שכלו חדשיו עד שיעברו עליו שבעה ימים ... שוב ראיתי לתוס' ז"ל בסוף פ"ג דמנחות (דף ל"ז) ד"ה שומע אני אפי' נטרף כו' שכתבו ככל אשר כתבנו ומייתו ההיא דר"ה שכתבנו ודוק וכן כתבו בפ"ק דקמא (דף י"א) ד"ה בכור שנטרף יע"ש".
7. ספר החינוך, שצ"ב: "מדיני המצוה מה שאמרו זכרונם לברכה [בכורות מ"ט ע"א] שמצות הפדיון הוא משיש לו שלשים יום ומעלה שיצא מכלל נפל, שנאמר [במדבר י"ח, ט"ז], ופדויו מבן חדש תפדה".
8. מנחת חינוך שם: "וכ' הרהמ"ח שמצות הפדיון מלמ"ד יום וכו' משיצא מכלל נפל וכו'; נראה מדבריו דאם ידוע שכלו לו חדשיו מועיל הפדיון אפי' תוך ל', ובאמת כן נראה מדברי רש"י בבכורות ובב"ק דף י"א ע"ב. אבל התוס' בב"ק השיגו עליו ובמנחות דף ל"ז והביאו ראיות הרבה דאפילו אינו נפל גזה"כ הוא דבתוך ל' אינו נפדה ע"ש באריכות, וכן בר"מ כאן לא נזכר רק גזה"כ הוא. ועיין במשנה למלך".

ב. חידוש הב"ח על פי היראים: כ"ט י"ב תשצ"ג[footnoteRef:1] [1:  29 ימים, 12 שעות, 44 דקות ושלוש שניות ושליש (חלק = 31/3 שניות; תשצ"ג = 793 = 44 דקות ושלוש שניות)] 

9. בכורות, דף מ"ט: "מת הבן בתוך שלשים יום - אף על פי שנתן לכהן יחזיר, לאחר ל' יום - אף על פי שלא נתן יתן. מת ביום שלשים - כיום שלפניו, ר' עקיבא אומר: אם נתן - לא יטול, ואם לא נתן - לא יתן. גמ'. מאי טעמייהו דרבנן? גמרי חדש חדש ממדבר, מה התם - ומעלה, אף הכא נמי - ומעלה; ור"ע מספקא ליה".
10. רמב"ם ביכורים, י"א י"ז: "מאימתי יתחייב בפדיון, משישלים שלשים יום שנאמר ופדויו מבן חדש תפדה".
11. שולחן ערוך יורה דעה, ש"ה י"א: "אין הבכור ראוי לפדיון עד שיעברו עליו שלשים יום; ואחר שלשים יום יפדנו מיד, שלא ישהה המצוה. ואם חל יום ל"א להיות בשבת, אין פודין אותו בשבת, אלא ימתין עד יום א' ".
12. בכורות, דף ל"ט: "ומי איכא מידי דבשעת שחיטה הוי בן שנה, ובשעת קבלה והולכה הוי בן שתי שנים? אמר רבא: זאת אומרת - שעות פוסלות בקדשים".
13. נדה, דף מ"ז-מ"ח: "דתניא: שנה האמורה בקדשים, שנה האמורה בבתי ערי חומה, שתי שנים שבשדה אחוזה, שש שנים שבעבד עברי, וכן שבבן ושבבת - כולן מעת לעת ... שבבן ושבבת למאי הלכתא? אמר רב גידל אמר רב: לענין ערכין".
14. רש"י שם: "לערכין - דהיכא דכתיב (ויקרא כז) מבן ששים שנה ומעלה פשיטא לן דשנת ששים כלמטה דהא ומעלה כתיב אבל בן חמש שנים דלא כתיב (שם /ויקרא כ"ז/) אלא מבן חמש שנים ועד בן עשרים שנה ולא כתיב מבן חמש שנים ומעלה אי לא אשמועינן הכא מעת לעת הוה אמינא שנת חמש כלמעלה להכי אשמועינן הכא דבעינן ה' שנים מלאים בכלל ערך הראשון שהוא מועט".
15. ספר יראים, ק"מ: "ותנן בבכורות פ' יש בכור [מ"ט א'] מת הבן בתוך ל' יום אף על פי שנתן לכהן יחזיר לו הכהן חמש סלעים. וטעמא דכתיב מבן חדש תפדה והיינו שלשים יום, דכל חדש דקרא בחדש לבנה קמיירי דחדש משמע דבר המתחדש והיינו חדוש לבנה וכתיב החדש הזה לכם ודרשינן כזה ראה וקדש. וזה חידש פעמים נראה ופעמים אינו נראה הרי זו לבנה וכל חדש הסתום ילמוד מחדש המפורש. וכל חדש לבנה קבלה היא בידינו מרבן גמליאל מכ"ט ימים ומחצה וב' ידות שעה וע"ג חלקים. וצריך שיהיה חדש שלם".
16. ב"ח, יורה דעה ש"ה (וכעין זה שו"ת הב"ח, קכ"ה): "מיהו נראה דלאו דוקא שלשים ואחד אלא כל שעבר על הבן חדש שלם מעת לעת פודין אותו דהא טעמייהו דרבנן במשנה פרק יש בכור (דף מ"ט א) המת ביום שלשים כיום שלפניו קאמר בגמרא דגמרו חדש חדש ממדבר (במדבר ג טו) מה התם ומעלה אף הכא נמי ומעלה א"כ לא צריך אלא ששלמו לבן חודש שלם דאינו אלא כ"ט י"ב תשצ"ג ואח"כ יתחייב בפדיון. וסמ"ק דכתב יום שלשים ואחד מילתא דפסיקא נקט דאילו ביום שלשים גופיה צריך לדקדק אם הוא מבן חודש ומעלה אם לאו ושמא יטעה בחשבונו ומשום הכי יפדנו ביום ל"א דלא אתא לידי טעות".
ב1. נפקא-מינה א': יום ל"א בשבת
17. ב"ח שם: "ולפי זה אם חל ל"א בשבת חזינן אם נולד הבן בתחלת ליל ה' כבר הוא ביום ו' מבן חודש ומעלה שעה ב' או ג' על היום אז פודין אותו ביום ו' ומברכין הברכות ועושין הסעודה דכבר הגיע זמן חיוב פדיונו כיון שהוא מבן חודש ומעלה ומצוה מן המובחר קא עביד דאינו עובר על חיוב זמן פדיונו כל עיקר, וכדקאמר רב ששת בסוף פרק קמא דבכורות (תחלת דף י"ג) דמשלשים יום ואילך עובר עליו אם לא פדהו. אבל אם נולד בסוף יום ה' דלא הגיע מבן חודש ומעלה עד יום השבת אז אין לפדותו ביום ו', אלא כיון שלא הגיע זמנו עד השבת פודין אותו ביום א' שהוא ל"ב שלו ... ויש לחלק בין אם הגיע הבן ביום ו' בהשכמה לבן חודש שהוא כ"ט י"ב תשצ"ג אז יפדהו ביום ו' לאחר שכבר הוא מבן חודש ומעלה ואם לא הגיע מבן חודש ומעלה עד הגיע השבת אז פודין אותו ביום א', והארכתי בתשובה (סי' קכה) בס"ד לבאר כל זה באריכות בראיות ברורות ושכך פסק הר"א ממיץ בספר יראים". 
18. ש"ך שם, ס"ק י"ט: "עוד כתב הב"ח דיש לחלק בין הגיע הבן ביום ו' בהשכמה (לאו דוקא דה"ה כל יום ו') לבן חדש שהוא כ"ט י"ב תשצ"ג אז יפדהו ביום ו' לאחר שכבר הוא מבן חדש ולמעלה ואם לא הגיע מבן חדש ומעלה עד הגיע השבת אז פודין אותו ביום א' והארכתי בתשו' בס"ד בראיות ברורות שכן פסק בספר יראים ע"כ. ודבריו נכונים שכן מבואר בספר יראים סי' שנ"ג, וממאי דאיתא בש"ס ופוסקים סתם ל' יום אין ראיה דהכי אשכחן טובי בש"ס ופוסקים ל' יום שהוא חדש כדלעיל סי' קפ"ט ס"ק ל' וגם מדברי מהרא"י והמחבר יש לפרש כן אלא שאין נוהגין לפדות עד יום ל"א והיינו היכא דאפשר אבל היכא דכלו כ"ט י"ב תשצ"ג קודם השבת יש לפדותו ביום ו' ומהרא"י והמחבר דקאמרי אם חל יום ל"א בשבת היינו סוף כ"ט י"ב תשצ"ג ודו"ק".
19. שולחן ערוך אורח חיים, של"ט ד': "אין פודין הבן".
20. מגן אברהם שם: "ובי"ד סי' ש"ה כתב הב"ח דאם מלאו לו כ"ט י"ב תשצ"ג ביום ו' יפדוהו ביום ו' דהוי חדש וכ"כ הש"ך. ולי נראה דאין לסמוך ע"ז דבבכורו' דף מ"ט אמרי' מת ביום ל' כיום שלפניו כו' מ"ט דרבנן גמרי חדש חדש ממדבר מה התם ומעלה אף ה"נ ומעלה וכו' קשה מאי פריך מ"ט דרבנן הא עדיין לא כלה לו חדש אלא נ"ל דה"פ כיון שכלו כ"ט י"ב תשצ"ג ה"ל חדש ומשני דבעי' ומעל' ולכן צריך שיגיע ליום ל"א וכ"מ דקאמר מת ביום שלשים כיום שלפניו ולא חילק בין כ"ט י"ב תשצ"ג ועוד דהתוספות כתבו בסנהדרין דף י"א סוף ע"א בל' תורה הוי חדש ל' יום ולאידך שינוים אפילו בל' חכמים הוי ל' ". 
21. ערוך השולחן, יורה דעה ש"ה מ'-מ"ג: "ודע שיש מהגדולים שחידשו בזה דבר גדול, והיינו דזה ידוע דחדש האמיתי והיינו חידושה של לבנה הוא כ"ט ימים י"ב שעות תשצ"ג חלקים, דמטעם זה אנו עושים פעם חדש מלא וחדש חסר כדי להשלים החשבון כידוע, וא"כ כשנולד הולד בתחלת הלילה נשלם החדש שלו ביום ל', וכך פסקו להלכה למעשה הב"ח והש"ך וכתבו שכן פסק בספר יראים. ויש מהגדולים שחולק בזה וס"ל דדווקא יום ל"א, ולענ"ד דהעיקר כדיעה זו ומאד תמיהני על דיעה ראשונה ודבר זה מפורש ברמב"ם ברפ"ח מהלכות קידוש החודש וז"ל חדשה של לבנה כ"ט יום ומחצה ותשצ"ג חלקים וכו' מפי השמועה למדו שימים אתה מחשב ואי אתה מחשב שעות דכתיב עד חדש ימים לפיכך וכו' כדי שלא לחשוב שעות בחדש אלא ימים שלימים עכ"ל וע"כ גזירת התורה היא שלא לחשוב השעות. וגם בשנים כן הוא ... ולכן נ"ל ברור דחלילה לפדותו אחר י"ב תשצ"ג אלא דווקא ליום ל"א ואם חל בשבת או ביום טוב יפדנו אח"כ".

ב2. נפקא-מינה ב': בליל יום ל"א טרם חלפו כ"ט י"ב תשצ"ג
22. ערוך השולחן, שם: "ועוד תמיהני לדיעה זו דהעיקר הוא כ"ט י"ב תשצ"ג א"כ אם נולד בסוף היום באופן שתחלת יום ל"א לא כלו עדיין י"ב תשצ"ג נאמר דנצטרך להמתין שיעור זה ביום ל"א וכל כי האי ה"ל להפוסקים לבאר דדבר זה מצוי מאד ויכולים לבא לידי קלקול. ושמא תאמר כיון דמנהגינו לפדות ביום ולא בלילה א"כ ממילא עבר עליו שיעור זה ג"כ א"א לומר דאטו מבואר בשום מקום שאין פודין בלילה ומדינא מותר גם בלילה ולא הוזכר בשום פוסק אף למנהגא בעלמא ורק דרך העולם כן הוא לפדות בבקר ולעשות סעודה וכמה פעמים שפודין גם בלילה אלא וודאי שאין להשגיח כלל על י"ב תשצ"ג".
23. שו"ת יביע אומר, יורה דעה ה' כ"ה: "איברא דחזי הוית להגאון בעל פרי מגדים, שבכור שנולד בשבת חצי שעה לפני השקיעה, ויום ל"א חל ביום שני, אסור לפדותו בבוקר קודם שימלאו לו י"ב שעות תשצ"ג חלקים, דאנן חדש בעינן, וכמ"ש הב"ח והש"ך דבעינן כ"ט י"ב תשצ"ג ... ומיהו בגוף דין כ"ט י"ב תשצ"ג המג"א סי' שלט סק"ח חולק על הב"ח והש"ך, ובתשובת רבי עקיבא איגר שמדברי כל הפוסקים משמע שא"צ שלשים יום מעת לעת לשעות, וגם מעולם לא שמענו שחוקרים ודורשים על שעות הלידה, ואף על פי שראוי להמתין י"ב שעות אחר כ"ט יום שלמים, וא"כ היה ראוי לחקור על שעת הלידה, נראה דה"ט לפי שהמנהג שלא לפדות בלילה, ממילא ביום ל"א אחר תפלת שחרית מסתמא כלו כ"ט י"ב תשצ"ג ... אולם בהגלות נגלות דברי האשכול אין לחוש לזה אלא יש לפדותו בליל ל"א אף על פי שלא כלו כ"ט י"ב תשצ"ג. וכמ"ש ג"כ בשו"ת מהר"ם שיק (חיו"ד סי' שב), שהמנהג הפשוט בישראל לפדות הבן ביום ל"א אף על פי שעדיין לא כלו לו כ"ט י"ב תשצ"ג ... וכבר כ' מרן החיד"א בברכי יוסף (סי' שה ס"ק יד) בשם הגנת ורדים, שהשבח השביח מנהג מצרים לעשות הפדיון בליל ל"א, וא"כ בודאי שהנוהגים לאחר הפדיון ליום ל"א סמוך למנחה, הוא מנהג תמוה ואין בו טעם. והן עתה ראיתי בס' יראים השלם (סי' קמ דנ"ט ע"א), שסיים בדין זה, ולכן ספק בידי. נמצא דמספק"ל בהא, ואין ספקו מוציא מידי ודאי של בעל האשכול. ומכ"ש שי"א שאף להיראים יכול לפדות בליל ל"א אף על פי שלא שלמו כ"ט י"ב תשצ"ג. וכנ"ל".

24. ש"ך יורה דעה, ש"ה ס"ק י"ב: "נראה דפודין נמי בלילה וכן משמע בפ"ק דקדושין דף כ"ט סוף ע"א וברש"י ותוספות שם מיהו נוהגין לפדות ביום. מיהו היכא דחל יום ל"א ביום תענית צבור יש לראות אם הגיע הבן לכ"ט י"ב תשצ"ג קודם יום התענית שהוא יום ל' יש לפדותו ביום ל' אחר כ"ט י"ב תשצ"ג כדלקמן סוף ס"ק י"ט (ואפשר לומר דמשום סעודה לחוד לא מקדמינן לפדות ביום ל'). ואם לאו אז יש לפדותו בליל ל"א של יום התענית אבל אין לפדותו ביום התענית ולעשות סעודה בליל שאחר התענית דליכא פרסומי כה"ג".
25. דרך אמונה ביכורים, פרק י"א ס"ק ק"ח: "פדה"ב שחל בתענית צבור אף שנוהגין לפדותו ביום התענית, ויש דעות אם הכהן יברך על הכוס ויתן לקטן לשתות או לא יברך כלל על הכוס, אבל הסעודה אין עושין ביום כי אם בלילה. והחתם סופר מצדד שיעשה הפדיון והסעודה בכניסת יום ל"א, ובלבד שיהי' כ"ט י"ב תשצ"ג מהלידה. וכל זה בתעניות הכתובים או בתענית שגזרו הצבור או שקבל על עצמו אבל הנוהגין להתענות בה"ב אחר פסח וסוכות או עשרת ימי תשובה וחל בו פדה"ב מצוה לאכול וא"צ התרה ומותר אח"כ לאכול ולשתות אף בביתו".
